**Ju Wenjun**  (født 1991) er en kinesisk stormester i sjakk. Hun har vært verdensmesteren i sjakk for kvinner siden 2018. I mars 2017 ble hun den femte kvinnen som oppnådde en rating på 2600. Hun har vunnet tittelen som verdensmester i sjakk for kvinner fire ganger, først i mai 2018 mot Tan Zhongyi. Hun forsvarte deretter tittelen sin i november 2018 mot Kateryna Lagno, i 2020 mot Aleksandra Goryachkina, og i 2023 mot Lei Tingjie.

Karriere
--------

Ju begynte å spille sjakk i en alder av syv.

I desember 2004 havnet Ju Wenjun på en tredjeplass i det asiatiske sjakkmesterskapet for kvinner i Beirut. Dette kvalifiserte henne til å spille sitt første verdensmesterskap i sjakk for kvinner i 2006. Hun konkurrerte i dette arrangementet også i 2008, 2010, 2012, 2015 og 2017.

Hun vant det kinesiske sjakkmesterskapet for kvinner i 2010 og 2014. I juli 2011 vant hun Women Grandmaster Chess Tournament i Hangzhou ubeseiret med en poengsum på 6½/9 poeng, foran den daværende verdensmesteren for kvinner Hou Yifan. I oktober 2011 tok hun andreplassen under Nalchik-etappen i FIDE Women's Grand Prix 2011–12 med 7/11 poeng, bare rangert etter Zhao Xue. Prestasjonen var nok til å oppnå hennes tredje og siste stormesternorm. En av de tre normene manglet imidlertid signaturen til dommeren, og diskvalifiserte henne for muligheten til tittelen.

Fra 18. juni til 2. juli i 2014, i den 5. etappen av FIDE Women's Grand Prix 2013–14 i Lopota Resort i Georgia, endte hun på delt andreplass med Elina Danielian og en poengsum på 7/11. Dette ble også hennes fjerde stormesternorm. I den 6. etappen av FIDE Women's Grand Prix 2013–14 i Sharjah i De forente arabiske emirater endte hun på en førsteplass sammen med Hou Yifan med en poengsum på 8,5/11, men vant arrangementet takket være en bedre tiebreak-score.

I november i 2014 tildelte FIDE henne stormester-tittelen. Med seks stormester-normer, inkludert tre normer fra Women's Grand Prix (1 fra hver serie), ble hun en fullverdig stormester, Kinas 31. stormester, og den 31. kvinnen med tittelen.

I desember i 2017 vant Ju verdensmesterskapet i hurtigsjakk for kvinner i Riyadh,  og igjen når det ble holdt i St. Petersburg i desember 2018. Hun scoret henholdsvis 11½/15  og 10/12.

Ju oppnådde den største seieren i karrieren under den femte runden av Tata Steel Chess Tournament 2024, og beseiret Alireza Firouzja, den daværende sjette høyest rangerte i verden.

### Verdensmesterskap

Ju Wenjun vant FIDE Grand Prix for kvinner 2015–16. Dette kvalifiserte henne til en kamp om verdensmesterskapet for kvinner mot den sittende mesteren Tan Zhongyi. Ju vant kampen i mai i 2018, og ble med det verdensmester for kvinner.

Det neste verdensmesterskapet for kvinner ble avgjort av en knockout-turnering med 64 spillere. Ju vant turneringen og beholdt verdensmestertittelen for kvinner. Siden den gang har hun forsvart tittelen sin to ganger: først mot Aleksandra Goryachkina under verdensmesterskapet i sjakk for kvinner 2020 (6-6; 2,5–1,5 i tiebreak), og deretter mot Lei Tingjie i verdensmesterskapet i sjakk for kvinner 2023 (6,5-5,5).

### Lagspill

Ju Wenjun har spilt for det kinesiske landslaget for kvinner siden 2008. Laget hennes vant gullmedalje i sjakk-OL 2016, verdensmesterskapet i lagsjakk for kvinner i 2009 og 2011, Asian Nations Chess Cup for kvinner i 2012, 2014 og 2016, gullmedalje i Sjakk-OL 2018, og under Asialekene 2010.

I 2013 vant hun sølvmedaljen med klubben Shanghai i Asian Cities Chess Championship i Dubai.

Hun spiller for sjakklubben Shanghai i China Chess League.

Privatliv
---------

Ju ble uteksaminert fra Shanghai University of Finance and Economics i 2015.

Fotnoter
--------

**Type nummerering**
1. ↑  hanzi: 居文君; pinyin: Jū Wénjūn

Referanser
----------

1. ↑  WGM title application. FIDE.
2. ↑  «Goryachkina 6th woman ever to cross 2600 | chess24.com». *web.archive.org*. 19. mai 2023. Besøkt 24. mars 2024.
3. ↑  «FIDE adopts a new system for the Women's Candidates 2022-23». *www.fide.com* **(engelsk)**. Besøkt 24. mars 2024.
4. ↑  «JU WENJUN». Besøkt 1. mai 2023.
5. ↑  «The Week in Chess 529». *theweekinchess.com*. Besøkt 24. mars 2024.
6. ↑  Ramirez, Alejandro. «Yu Yangyi & Ju Wenjun Chinese Champs». ChessBase. Besøkt 16. desember 2016.
7. ↑  Liang, Ziming. «1st Hangzhou WGM Tournament – Ju Wenjun wins, Harika becomes GM». ChessBase. Besøkt 26. oktober 2015.
8. ↑  «Title Applications – 4th quarter Presidential Board Meeting, 7–10 November 2014, Sochi, RUS». FIDE. Besøkt 16. desember 2016.
9. ↑  Niklesh Kumar Jain. «Sharjah Grand Prix winner Ju Wenjun». ChessBase. Besøkt 16. desember 2016.
10. ↑  Niklesh Kumar Jain. «Sharjah Grand Prix winner Ju Wenjun». ChessBase. Besøkt 16. desember 2016.
11. ↑  «International Chess Federation - FIDE». *www.fide.com* **(engelsk)**. Besøkt 24. mars 2024.
12. ↑  «Viswanathan Anand and Ju Wenjun are World Rapid Champions!». Besøkt 2. januar 2018.
13. ↑  ChessBase staff. «FIDE World Rapid Champions: Dubov and Ju». ChessBase. Besøkt 28. desember 2018.
14. ↑  «King Salman World Rapid Championship 2017 Women». Besøkt 30. desember 2018.
15. ↑  «King Salman World Rapid Championship 2018 Women». Besøkt 30. desember 2018.
16. ↑  «Tata Steel Chess R5: Ju upsets Firouzja, Roebers stuns Niemann». Besøkt 19. januar 2024.
17. ↑  «Ju Wenjun is triumphant in Khanty-Mansiysk». FIDE.
18. ↑  Schulz, André. «Ju Wenjun wins Grand Prix series». ChessBase. Besøkt 16. desember 2016.
19. ↑  Houska, Jovanka. «Ju Wenjun Beats Lagno In Playoff, Wins Women's World Chess Championship». Chess.com. Besøkt 24. november 2018.
20. ↑  «雅戈尔杯中国国际象棋甲级联赛官方网站». Arkivert fra originalen 28. oktober 2011. Besøkt 28. oktober 2011.
21. ↑  «JU WENJUN». Besøkt 1. mai 2023.

Eksterne lenker
---------------

* (cn) Ju Wenjun – Kinas olympiske komité Rediger på Wikidata

* (en) Ju Wenjun – FIDE Rediger på Wikidata

* (en) Ju Wenjun – US Chess Federation Rediger på Wikidata

* (en) Ju Wenjun – chessgames.com Rediger på Wikidata

* (en) Ju Wenjun – Chess.com Rediger på Wikidata

* (en) Ju Wenjun – 365Chess.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |